COLOR วิ่งกว่า 5% หลังแตกไลน์พลังงานทดแทน เสริมแกร่งธุรกิจ
COLOR วิ่งกว่า 5% หลังแตกไลน์พลังงานทดแทน ติดตั้งเครื่องจักรผลิตทุ่นลอยน้ำโซลาร์เซลล์ ปีแรกวางเป้ากำลังผลิต 15MW เสริมแกร่งธุรกิจ
COLOR วิ่งกว่า 5% หลังแตกไลน์พลังงานทดแทน ติดตั้งเครื่องจักรผลิตทุ่นลอยน้ำโซลาร์เซลล์ ปีแรกวางเป้ากำลังผลิต 15MW เสริมแกร่งธุรกิจ
29 มิ.ย. 2564

ผู้สื่อข่าวรายงานว่า ราคาหุ้น บริษัท สาลี่ คัลเล่อร์ จำกัด (มหาชน) หรือ COLOR ล่าสุด ณ เวลา 10.36 น. อยู่ที่ 2.32 บาท บวก 0.12 บาท หรือ 5.45% สูงสุดที่ 2.34 บท ต่ำสุดที่ 2.18 บาท ด้วยมูลค่าซื้อขาย 7.98 ล้านบาท

โดยก่อนหน้านี้ COLOR เปิดเผยว่า มีความพร้อมอย่างเต็มที่ หลังจากแตกไลน์เข้าสู่ธุรกิจพลังงานทดแทน ซึ่งคาดการณ์ว่าจะทำการติดตั้งเครื่องจักรผลิตทุ่นลอยน้ำโซลาร์เซลล์ (Floating Solar) และมีความเพียบพร้อมในการรองรับออเดอร์ของลูกค้า โดยวางเป้ากำลังการผลิตอยู่ที่ 15 เมกะวัตต์ ในช่วงปีแรก โดยจะเพิ่มกำลังการผลิตเป็น 2-3 เท่าตัว ภายใน 3-5 ปีข้างหน้า